Jun 03,2018
మాల్యాపై నిషేధం పొడిగింపు: సెబీ
న్యూఢిల్లీ: బ్యాంకులకు వేల కోట్ల మేర రుణాలను ఎగ్గొట్టి దేశం దాటేసిన లిక్కర్‌ డాన్‌ విజరు మాల్యాకు సెక్యూరిటీస్‌ అండ్‌ ఎక్స్ఛేంజీ బోర్డ్‌ ఆఫ్‌ ఇండియా (సెబీ) మరోషాక్‌ ఇచ్చింది.మాల్యాపై ఉన్న ట్రేడింగ్‌ నిషేధాన్ని పొడిగిస్తూ తాజాగా మరోసారి ఆదేశాలు జారీ చేసింది. స్టాక్‌మార్కెట్ల నుంచి మరో మూడేళ్ల పాటు పొడిగిస్తూ తాజాగా నిర్ణయం వెల్లడించింది. యునైటెడ్‌ స్పిరిట్స్‌ లిమిటెడ్‌ నుంచి అక్రమంగా నిధులను మళ్లించిన ఈ నేపథ్యంలో ఈ చర్య తీసుకున్నట్టు వెల్లడించింది. దీనికి తోడు లిస్టింగ్‌ కంపెనీల్లో డైరెక్టర్‌గా కొనసాగకుండా మరో ఐదేళ్లపాటు నిషేధం విధించింది. మాల్యాతో పాటు కంపెనీ మాజీ అధికారులు అశోక్‌ కపూర్‌, పీఏ మురళిపై ఒకసంవత్సరం నిషేధం విధించింది. అక్రమ లావాదేవీల వ్యవహారంలో చర్యల నిమిత్తం ఈ నిర్ణయం తీసుకున్నామని సెబీ పూర్తి కాలపు సభ్యులు జీ మహాలింగం వెల్లడించారు. జనవరి 2017 లో తాత్కాలిక ఆర్డర్‌ ద్వారా, అక్రమ లావాదేవీలకు సంబంధించిన కేసులో సెక్యూరిటీస్‌ మార్కెట్ల నుంచి మాల్యా, కపూర్‌, మురళి సహా యునైటెడ్‌ స్పిరిట్స్‌కు చెందిన ఆరుగురిపై మూడేళ్లపాటు నిషేధం విధించింది. మరోవైపు ఫార్ములా వన్‌ మోటార్‌ స్పోర్ట్‌ కంపెనీ ఫోర్స్‌ ఇండియా డైరెక్టర్‌ పదవికి మాల్యా రాజీనామా చేశారు.
మీ స్నేహితులకు రికమెండ్ చెయ్యండి